Je Willaumes, diz Blanchet, de Boujaille, chevaliers, fais savoir à touz... que je ay mis en gaige et enloié en la main à la noble dame Lore, fame çay en arriers le noble baron Jehan, conte de Bourgoigne et signour de Salins, un quartier de prey de trante soitures en la culée dou prey de Curtain, liquies quartiers est dou fié à ladite dame, pour ouit livres de viennois, lesquex je ay receu de luy en bons deniers nombrez... En tesmoignaige de ceste chose, pour ce que je n’ay seal, à ma priere et à ma requeste, li religious hons et honestes Gauchiers, priours de Meges, a mis son seal pendant en ces lettres... Ce fut fait le mardi avant la saint Michiel, l’an Nostre Signour qui corroit per mil CC sexante et onze.